cyanic-selkie/wikianc huggingface dataset:
Σκουντερία Τόρο Ρόσο
Ιστορία
250px|μικρογραφία|δεξιά|Τα μονοθέσια της Τόρο Ρόσο το 2008 στο Γκραν Πρι της Ιαπωνίας Η Τόρο Ρόσο έκανε το αγωνιστικό ντεμπούτο της στη Φόρμουλα 1 τη σαιζόν του 2006, όταν στο τέλος του 2005 ο Πωλ Στόνταρτ πούλησε το υπόλοιπο ποσοστό του από την ομάδα Minardi, στον ιδιοκτήτη της Red Bull, Ντίτριχ Μάτεσιτζ, ο οποίος στη συνέχεια πέτυχε μια συμφωνία 50–50 συνιδιοκτησίας με τον πρώην οδηγό της Φόρμουλα 1, Γκέρχαρντ Μπέργκερ, πριν από την έναρξη της σεζόν. Στα τέλη Νοεμβρίου του 2008, η Red Bull ανέκτησε τη συνολική ιδιοκτησία της Τόρο Ρόσο μετά την αγορά των μετοχών της ομάδας του Μπέργκερ.
Η Σκουντερία Τόρο Ρόσο λειτουργεί ως θυγατρική ομάδα της Red Bull Racing, με στόχο την ανάπτυξη των δεξιοτήτων των πολλά υποσχόμενων προγραμμάτων οδήγησης για την κύρια ομάδα. Από το 2010 όμως, η ομάδα διαγωνίζεται εντελώς ανεξάρτητα από την αδελφή της ομάδα. Ο διευθυντής της ομάδας είναι ο Φραντς Τοστ, πρώην μέλος του τμήματος μηχανοκίνητου αθλητισμού της BMW.
Στις 6 Σεπτεμβρίου 2011, την εβδομάδα πριν από το ιταλικό Γκραν Πρι του 2011, η ομάδα επιβεβαίωσε ότι έλαβε μια σημαντική χορηγία από την ισπανική ομάδα πετρελαίου Cepsa (Compañía Española de Petróleos).
Η Τόρο Ρόσο ξεκίνησε με κινητήρες της Cosworth, αλλά από το 2007 έως το 2013 χρησιμοποιούσε κινητήρες V8 της Ferrari, παίρνοντας την σύμβαση που η κύρια ομάδα τους έσπασε από τα τέλη του 2006, για να πάρει τους κινητήρες της Renault. Για τις σαιζόν 2014 και 2015, η Τόρο Ρόσο πήρε επίσης κινητήρες Renault, αλλά το 2016 επέστρεψε στη χρήση κινητήρων Ferrari. Από το 2018 μέχρι το τέλος του 2019 η Τόρο Ρόσο χρησιμοποιούσε κινητήρες Honda.
Το Νοέμβριο του 2019 η ομάδα ανακοίνωσε ότι θα αλλάξει ονομασία και θα τρέχει με το όνομα της Άλφα Τάουρι, την εταιρία ενδυμασίας της Red Bull.
Επιδόσεις
250px|μικρογραφία|δεξιά|Ο Βιταντόνιο Λιούτζι το 2006 στο Γκραν Πρι των Ηνωμένων Πολιτειών Η ομάδα, ξεκινώντας από το Γκραν Πρι του Μπαχρέιν το 2006 (μέχρι και τη σαιζόν του 2015) πήρε μέρος σε 185 Γκραν Πρι, πετυχαίνοντας μόνο μία νίκη και ένα pole position. Συγκέντρωσε συνολικά 64 βαθμούς και η καλύτερη θέση που τερμάτισε στο πρωτάθλημα κατασκευαστών είναι η έβδομη το 2015.
Το 2006 στο Γκραν Πρι των Ηνωμένων Πολιτειών, κατά την πρώτη σαιζόν που αγωνίστηκε η ομάδα, ο Βιταντόνιο Λιούτσι πήρε και τον πρώτο βαθμό της ομάδας. Το 2008 στο Γκραν Πρι της Ιταλίας ο Σεμπάστιαν Φέτελ πήρε την πρώτη νίκη και το πρώτο πόντιουμ για την ομάδα, επίσης πήρε και το πρώτο pole position στον ίδιο αγώνα. Ο Μαξ Φερστάπεν υπέγραψε συμβόλαιο και αγωνίστηκε με την ομάδα το 2015, σε ηλικία μόλις 17 ετών, έτσι έγινε ο νεώτερος οδηγός στην ιστορία της Φόρμουλα 1.
Εξωτερικοί σύνδεσμοι
Κατηγορία:Ομάδες Φόρμουλα 1 Κατηγορία:Κατασκευαστές μηχανοκίνητων οχημάτων Κατηγορία:Ιταλικές αυτοκινητοβιομηχανίες Κατηγορία:Red Bull
Σίντσε Μπάμπετ Κνούντσεν
Η Σίντσε Μπάμπετ Κνούντσεν (Sidse Babett Knudsen) είναι Δανή ηθοποιός γεννημένη το 1968 στην Κοπεγχάγη.
Έγινε ευρέως γνωστή με τη συμμετοχή της στην τηλεοπτική σειρά Borgen: Συνωμοσίες εξουσίας. Το 2016 κέρδισε το βραβείο Σεζάρ καλύτερης ηθοποιού β΄ γυναικείου ρόλου για την ταινία Το μυστικό του δικαστή και το 2017 έλαβε υποψηφιότητα για το βραβείο Σεζάρ Α΄ γυναικείου ρόλου για την ταινία La fille de Brest. Επίσης, το 2017 ήταν υποψήφια μαζί με όλο το καστ για το Βραβείο Σωματείου Ηθοποιών για τη σειρά Westworld.
Παραπομπές
Κατηγορία:Δανέζες ηθοποιοί κινηματογράφου Κατηγορία:Δανέζες ηθοποιοί θεάτρου Κατηγορία:Δανέζες ηθοποιοί τηλεόρασης Κατηγορία:Βραβευμένοι με Σεζάρ
Insomnium
Οι Insomnium είναι ένα μελωδικό death metal συγκρότημα από το Joensuu της Φινλανδίας. Ο ήχος και η θεματολογία των στίχων της μουσικής τους απεικονίζουν το σκοτάδι, τη θλίψη, την απώλεια, τον πόνο και τη φύση. Αν και είναι κατά κύριο λόγο ένα μελωδικό death metal συγκρότημα, τα κομμάτια τους θα μπορούσε να θεωρηθεί ότι θυμίζουν κάπως τα είδη των doom metal και progressive metal.
Ιστορία
Στις 9 Σεπτεμβρίου το 2011, οι Insomnium κυκλοφόρησαν το μουσικό βίντεο του κομματιού "Through the Shadows" από το άλμπουμ που είχε δημοσιευτεί το ίδιο έτος, One for Sorrow.
Το Νοέμβριο του 2011 το συγκρότημα ξεκίνησε την πρώτη του ευρωπαϊκή περιοδεία ως "πρώτο" όνομα με την υποστήριξη των Before the Dawn και MyGRAIN. Κατά τη διάρκεια του Απριλίου το 2012, οι Insomnium ξεκίνησαν περιοδεία στο Ηνωμένο βασίλειο μαζί με το βρετανικό gothic metal συγκρότημα, Paradise Lost. Οι Vreid ήταν επίσης παρόντες στην περιοδεία, ως ένα από τα συγκροτήματα που "άνοιξαν την αυλαία" των συναυλιών.
Στις 29 Απριλίου το 2014, συγκεκριμένα, το συγκρότημα κυκλοφόρησε το έκτο τους στούντιο άλμπουμ, Shadows of the Dying Sun. Στις 30 Απριλίου 2014 έκαναν μια guest εμφάνιση στην παρουσίαση του δίσκου των Epica στον χώρο εκδηλώσεων 013 στην Ολλανδία.
Στις 19 Μαΐου το 2016, οι Insomnium, ανακοίνωσαν την  επερχόμενη δημοσίευση του έβδομου στούντιο άλμπουμ τους, Winter's Gate το οποίο εν τέλει θα κυκλοφορούσε στις 23 Σεπτεμβρίου.
Εξωτερικοί σύνδεσμοι
Κατηγορία:Φινλανδικά heavy metal συγκροτήματα
Αλαότρα-Μανγκόρο
Η Αλαότρα-Μανγκόρο (μαλαγασικά: Alaotra-Mangoro) είναι μια από τις τρεις περιφέρειες της Επαρχίας Τοαμασίνα, Μαδαγασκάρη. Πρωτεύουσα είναι η Αμπατοντραζάκα. Έχει έκταση 31.948 τ.χλμ. και πληθυσμό 877.700 κατοίκων (2004) με πυκνότητα 27.5 κατοίκων ανά τ.χλμ.
Γεωγραφία
Η Αλαότρα-Μανγκόρο βρίσκεται ανατολικά της Μαδαγασκάρης και δυτικά της Τοαμασίνα. Συνορεύει στα νοτιοανατολικά με την Ατσινανάνα, στα βορειοανατολικά με τη Αναλαντζιρόφο, στα βόρεια με τη Σόφια, στα βορειοδυτικά με τη Μπετσιμπόκα και στα νοτιοδυτικά με τις Αναλαμάνγκα και Βακινανκαράτρα. Έχει έκταση 31.948 τ.χλμ.
Προέλευση του ονόματος
Το όνομα "Αλαότρα-Μανγκόρο" προήλθε από τη Λίμνη Αλαότρα, μεγαλύτερη της χώρας, και από τον Ποταμό Μανγκόρο.
Δήμοι
thumb|right|250px|Οι 18 δήμοι της Τοαμασίνα
Η Αλαότρα-Μανγκόρο διαιρείται σε 5 δήμους:
1. Αμπατοντραζάκα
2. Αμπαραφαραβόλα
3. Αντιλαμένα
4. Ανοσίμπε Ανάλα
11. Μοραμάνγκα
Μεταφορές
Το πλησιέστερο αεροδρόμιο είναι το Αεροδρόμιο της Τοαμασίνα, που βρίσκεται στην Τοαμασίνα.
Παραπομπές
Αλα-Μαν Αλα-Μαν
Αντόν Ντενίκιν
Ο Αντόν Ιβάνοβιτς Ντενίκιν (Анто́н Ива́нович Дени́кин, 16 Δεκεμβρίου [4 Δεκεμβρίου] 1872 – 8 Αυγούστου 1947) ήταν Αντιστράτηγος στον Αυτοκρατορικό Ρωσικό Στρατό (1916) και μετά κορυφαίος στρατηγός του Λευκού κινήματος στον Ρωσικό Εμφύλιο Πόλεμο.
Παιδική ηλικία
Ο Ντενίκιν γεννήθηκε στο χωριό Szpetal Dolny, σήμερα τμήμα της πολωνικής πόλης Włocławek της Επαρχίας Κουγιάβι-Πομερανίας (Kujawy-Pomerania), τότε τμήμα τoυ ελεγχόμενoυ από τη Ρωσία Βασιλείου της Πολωνίας (Царство Польское ή Привислинский край). Ο πατέρας του, Ιβάν Γεφίμοβιτς Ντενίκιν, είχε γεννηθεί δουλοπάροικος στην επαρχία Σαράτοφ. Αποσταλείς σαν νεοσύλλεκτος να κάνει 25 χρόνια στρατιωτικής υπηρεσίας, ο πρεσβύτερος Ντενίκιν έγινε αξιωματικός στο 22ο έτος της θητείας του, το 1856. Παραιτήθηκε από τον στρατό το 1869 με τον βαθμό του ταγματάρχη. Το 1869 ο Ιβάν Ντενίκιν παντρεύτηκε την Πολωνή μοδίστρα Elżbieta Wrzesińska σαν δεύτερη σύζυγό του. Ο Αντόν Ντενίκιν, το μόνο παιδί του ζεύγους, μεγαλώνοντας μιλούσε τόσο ρωσικά, όσο και πολωνικά. Ο ρώσικος πατριωτισμός του πατέρα του και η αφοσίωση στη Ρωσική Ορθόδοξη Εκκλησία οδήγησε τον Αντόν Ντενίκιν στον ρωσικό στρατό.
Οι Ντενίκιν ζούσαν πολύ κοντά στη φτώχεια, με τη μικρή σύνταξη του συνταξιούχου ταγματάρχη σαν τη μόνη πηγή εισοδήματος, και τα οικονομικά τους χειροτέρεψαν μετά τον θάνατο του Ιβάν το 1885. Ο Αντόν Ντενίκιν αυτή την εποχή άρχισε να προγυμνάζει νεότερους συμμαθητές του για να στηρίξει την οικογένεια. Το 1890 ο Ντενίκιν γράφτηκε στη Σχολή Γιούνκερ του Κιέβου, ένα στρατιωτικό κολέγιο από το οποίο αποφοίτησε το 1892. Ο εικοσάχρονος Ντενίκιν κατατάχτηκε σε μια ταξιαρχία πυροβολικού, στην οποία υπηρέτησε για τρία χρόνια.
Το 1895 έγινε δεκτός για πρώτη φορά στην Ακαδημία του Γενικού Επιτελείου, όπου δεν ανταποκρίθηκε στις ακαδημαϊκές απαιτήσεις τα δύο πρώτα χρόνια. Μετά από αυτή την απογοήτευση, ο Ντενίκιν προσπάθησε να πετύχει να γίνει και πάλι δεκτός. Στην επόμενη προσπάθειά του τα πήγε καλύτερα και τελείωσε δέκατος τέταρτος στην τάξη του. Ωστόσο, για ατυχία του, η Ακαδημία αποφάσισε να εισάγει ένα νέο σύστημα υπολογισμού των βαθμών και σαν αποτέλεσμα ο Ντενίκιν δεν πήρε θέση επιτελικού μετά τις τελικές εξετάσεις. Διαμαρτυρήθηκε για την απόφαση στην ανωτάτη αρχή (τον Μέγα Δούκα). Αφού του προσφέρθηκε συμβιβασμός σύμφωνα με τον οποίο θα ανακαλούσε την καταγγελία του για να πετύχει και πάλι αποδοχή στη σχολή του Γενικού Επιτελείου, ο Ντενίκιν αρνήθηκε, προσβεβλημένος.
Ο Ντενίκιν είδε για πρώτη φορά ενεργό υπηρεσία το 1905, κατά τον Ρωσο-Ιαπωνικό πόλεμο. Το 1905 πήρε προαγωγή στο βαθμό του συνταγματάρχη. Το 1910 έγινε διοικητής του 17ου Συντάγματος Πεζικού. Λίγες εβδομάδες πριν το ξέσπασμα του Α΄ Παγκοσμίου Πολέμου, ο Ντενίκιν έφτασε τον βαθμό του Υποστρατήγου.
Παγκόσμιος Πόλεμος
Με το ξέσπασμα του Α΄ Παγκοσμίου Πολέμου τον Αύγουστο του 1914 ο Ντενίκιν ήταν Αρχηγός του Γενικού Επιτελείου της Στρατιωτικής Περιοχής του Κιέβου. Αρχικά διορίστηκε Διαχειριστής της 8ης Στρατιάς του Στρατηγού Μπρουσίλοφ. Ο Ντενίκιν έκανε αίτηση για τοποθέτηση σε πολεμικό μέτωπο. Πήρε μετάθεση για την 4η Ταξιαρχία Τυφεκιοφόρων. Η ταξιαρχία του μετασχηματίστηκε σε μεραρχία το 1915. Ήταν με αυτή την ταξιαρχία που ο Ντενίκιν θα επιτύχαινε τα μεγαλύτερα ανδραγαθήματά του σαν Στρατηγός.
Το 1916 τοποθετήθηκε για να διοικήσει το 8ο Ρωσικό Σώμα Στρατού και να οδηγήσει τα στρατεύματα στη Ρουμανία κατά την τελευταία επιτυχή Ρωσική εκστρατεία του πολέμου, την Επίθεση Μπρουσίλοφ. Μετά την Επανάσταση του Φεβρουαρίου και την ανατροπή του Τσάρου  Νικολάου Β΄, έγινε Αρχηγός Γενικού Επιτελείου του Μιχαήλ Αλεξέγιεφ, στη συνέχεια του  Αλεξέι Μπρουσίλοφ, και τελικά του  Λαβρ Κορνίλοφ. Ο Ντενίκιν στήριξε την απόπειρα πραξικοπήματος του διοικητή του, το Πραξικόπημα Κορνίλοφ, τον Σεπτέμβριο του 1917 και συνελήφθη και φυλακίστηκε μαζί του. Μετά από αυτό ο Αλεξέγιεφ θα ξαναδιοριζόταν αρχιστράτηγος.
Εμφύλιος Πόλεμος
μικρογραφία|αριστερά|Ο Ντενίκιν το 1919 Μετά την Οκτωβριανή Επανάσταση ο Ντενίκιν και ο Κορνίλοφ δραπέτευσαν στο Νοβοσερκάσκ στον Βόρειο Καύκασο και, με άλλους Τσαρικούς αξιωματικούς, δημιούργησαν τον αντι-Μπολσεβίκικο Εθελοντικό Στρατό, που αρχικά διοικείτο από τον Αλεξέγιεφ. Ο Κορνίλοφ φονεύθηκε τον Απρίλιο του 1918 κοντά στο Εκατερίνονταρ και ο Εθελοντικός Στρατός περιήλθε στη διοίκηση του Ντενίκιν. Υπήρξε μια γνώμη να τοποθετήσουν τον Μέγα Δούκα Νικόλαο στη γενική διοίκηση, όμως ο Ντενίκιν δεν ενδιαφερόταν να μοιραστεί την εξουσία. Εν όψει της Κομμουνιστικής αντεπίθεσης απέσυρε τις δυνάμεις του πίσω προς την περιοχή του Ντον, με αυτό που έγινε γνωστό ως η Παγωμένη Πορεία. Ο Ντενίκιν ηγήθηκε μιας τελικής επίθεσης των νότιων Λευκών δυνάμεων στην τελική τους προέλαση να καταλάβουν τη Μόσχα το καλοκαίρι του 1919. Για ένα διάστημα, φάνηκε ότι ο Λευκός Στρατός θα πετύχαινε στην προσπάθειά του· ο Λέον Τρότσκι, ως ανώτατος διοικητής του Ερυθρού Στρατού, εσπευσμένα κατέληξε σε συμφωνία με τον αναρχικό  Επαναστατικό Εξεγερσιακό Στρατό της Ουκρανίας (τον “Μαύρο Στρατό”) του Νέστορα Μαχνό, για αμοιβαία υποστήριξη. Ο Μαχνό εγκαίρως έστρεψε τον Μαύρο Στρατό του ανατολικά και τον οδήγησε κατά των εκτεταμένων γραμμών προμηθειών του Ντενίκιν, αναγκάζοντας τους Λευκούς να υποχωρήσουν. Ο στρατός του Ντενίκιν θα ηττάτο αποφασιστικά στο Ορέλ τον Οκτώβριο του 1919, κάπου 400 χιλιόμετρα νότια της Μόσχας. Οι Λευκές δυνάμεις στη νότια Ρωσία θα είναι σε συνεχή υποχώρηση από κει και μετά, φτάνοντας τελικά στην Κριμαία τον Μάρτιο του 1920. Εντωμεταξύ, η Σοβιετική κυβέρνηση έσκισε αμέσως τη συμφωνία της με τον Μαχνό και επιτέθηκε στις αναρχικές του δυνάμεις. Μετά από μια σειρά αμφίρροπων μαχών, τα πιο πολυάριθμα και καλύτερα εξοπλισμένα στρατεύματα του Ερυθρού Στρατού του Τρότσκι, κατέβαλαν αποφασιστικά και διέλυσαν τον Μαύρο Στρατό του Μαχνό.
Αντισημιτισμός
Κατά τον Ρωσικό Εμφύλιο Πόλεμο, υπολογίζεται ότι 100.000 Εβραίοι πέθαναν σε πογκρόμ που διαπράχθηκαν από τους Ουκρανούς εθνικιστές αυτονομιστές του Σιμόν Πετλιούρα, τους Λευκούς του Ντενίκιν και άλλα αντισοβιετικά στρατεύματα.
Στις περιοχές που καταλάμβανε, ο στρατός του Ντενίκιν έκανε μαζικές εκτελέσεις και λεηλασίες, που αργότερα έγιναν γνωστές ως η Λευκή Τρομοκρατία. Στην πόλη Μαϊκόπ στην Κιρκασία τον Σεπτέμβριο του 1918, περισσότεροι από 4.000 άνθρωποι σφαγιάστηκαν από τις δυνάμεις του Στρατηγού Πορκόφσκι. Στη μικρή πόλη Φάστοφ μόνο, ο Εθελοντικός Στρατός του Ντενίκιν δολοφόνησε πάνω από 1.500 Εβραίους, κυρίως ηλικιωμένους, γυναίκες και παιδιά.
Ο Τύπος του καθεστώτος Ντενίκιν παρακινούσε τακτικά για βία κατά των κομμουνιστών Εβραίων και των Εβραίων που τους θεωρούσε ως προδότες και πράκτορες των κομμουνιστών. Για παράδειγμα, μια προκήρυξη ενός από τους στρατηγούς του Ντενίκιν προέτρεψε το λαό να “οπλιστεί” για να ξεριζώσει “τη διαβολική δύναμη η οποία ζει στις καρδιές των Εβραίων κομμουνιστών”.
Θρησκευόμενος και πιστός της Ρωσικής Ορθοδόξου Εκκλησίας, ο Ντενίκιν δεν επέκρινε τα πογκρόμ κατά του Εβραϊκού πληθυσμού μέχρι το τέλος του 1919. Ο Ντενίκιν πίστευε ότι οι περισσότεροι άνθρωποι είχαν λόγους να μισούν τους Εβραίους και ήθελε να αποφύγει ένα θέμα που δίχαζε τους αξιωματικούς του. Πολλοί από αυτούς, έντονα αντι-Σημίτες, επέτρεπαν τα πογκρόμ υπό την εποπτεία τους, τα οποία μετατράπηκαν σε μέθοδο τρομοκρατίας κατά του Εβραϊκού πληθυσμού και χρησίμευσαν για να κερδίσουν την εύνοια του Ουκρανικού λαού για ένα μεγάλο μέρος του 1919. Κάποιοι από τους στρατηγούς του, όπως ο Μάι-Μεγιέφσκι ή ο Μαμάντοφ, ανοικτά διέταξαν πογκρόμ κατά του Εβραϊκού πληθυσμού, ενώ ο Ντραγκομίροφ επέτρεψε ένα από τα μεγαλύτερα, στο Κίεβο μεταξύ 1-5 Οκτωβρίου 1919. Οικονομικά μέτρα που έβλαπταν τον Εβραϊκό πληθυσμό εφαρμόστηκαν επίσης ως μέρος της γενικής πολιτικής του αντισημιτισμού σε όλο το 1919.
Οι Δυτικοί προστάτες ήταν κατατρομαγμένοι από τον ευρύ αντισημιτισμό στις γραμμές των Λευκών αξιωματικών, ιδιαίτερα καθώς οι Μπολσεβίκοι επιδίωξαν να εμποδίσουν επίσημα ενέργειες αντισημιτισμού. Ο Ουίνστον Τσώρτσιλ προειδοποίησε προσωπικά τον Στρατηγό Ντενίκιν ότι:
Ο Τζον Έρνεστ Χόντγκσον, ένας Βρετανός πολεμικός ανταποκριτής στις δυνάμεις του Ντενίκιν, δήλωσε τα εξής για τον αντισημιτισμό του Ντενίκιν και των αξιωματικών του:
Εξορία
Αντιμετωπίζοντας όλο και πιο έντονη κριτική και συναισθηματικά εξουθενωμένος, ο Ντενίκιν παραιτήθηκε τον Απρίλιο 1920 υπέρ του Στρατηγού Βαρόνου Πιότρ Βράγγελ. Ο Ντενίκιν έφυγε από την Κριμαία με πλοίο για την Κωνσταντινούπολη και στη συνέχεια για το Λονδίνο. Πέρασε μερικούς μήνες στην Αγγλία, και στη συνέχεια μετακόμισε στο Βέλγιο και αργότερα στην Ουγγαρία.
Από το 1926 ο Ντενίκιν έζησε στη Γαλλία. Αν και παρέμεινε δριμύς πολέμιος της Κομμουνιστικής κυβέρνησης της Ρωσίας, επέλεξε να ζει διακριτικά στην περιφέρεια την πολιτικής στην εξορία, περνώντας τον περισσότερο καιρό του γράφοντας και κάνοντας διαλέξεις. Αυτό δεν εμπόδισε τους Σοβιετικούς να προσπαθήσουν να τον απαγάγουν ανεπιτυχώς, με τον ίδιο τρόπο που συνελήφθη ο εξόριστος Στρατηγός Αλεξάντρ Κουτέποφ το 1930 και αργότερα ο Στρατηγός Γιεβγκένι Μίλερ το 1937. Στο βιβλίο του Λευκοί εναντίον Ερυθρών-Η ζωή του Στρατηγού Άντον Ντενίκιν, δίνει πιθανώς τον οριστικό απολογισμό των δολοπλοκιών, κατά τη διάρκεια των πρώιμων βρώμικων μεθόδων των σοβιετικών, τις υγρές δουλειές όπως συνήθιζαν να τις λένε.
Αν και υποληπτόμενος από αρκετούς στην κοινότητα των Ρώσων εξορίστων, ο Ντενίκιν ήταν αντιπαθητικός από τους εμιγκρέ και των δύο πολιτικών άκρων, του δεξιού και του αριστερού. Με την πτώση της Γαλλίας το 1940, ο Ντενίκιν έφυγε από το Παρίσι για να αποφύγει τη φυλάκιση από τους Γερμανούς. Αν και τελικά συνελήφθη, αρνήθηκε όλες τις προσπάθειες να χρησιμοποιηθεί στη Ναζιστική αντι-Σοβιετική προπαγάνδα. Οι Γερμανοί δεν πίεσαν και επετράπη στον Ντενίκιν να παραμείνει εξορία στην ύπαιθρο. μικρογραφία|δεξιά|Το φέρετρο του Ντενίκιν στον Ρωσικό Ορθόδοξο Καθεδρικό του Αγίου Νικολάου στη Νέα Υόρκη.
Μετά το πέρας του Β΄ Παγκοσμίου Πολέμου, προβλέποντας σωστά την πιθανή τους τύχη στα χέρια της Σοβιετικής Ένωσης του Ιωσήφ Στάλιν, ο Ντενίκιν προσπάθησε να πείσει τους Δυτικούς Συμμάχους να μην επαναπατρίσουν βίαια τους Σοβιετικούς αιχμαλώτους πολέμου. Απέτυχε παταγωδώς στην προσπάθειά του.
Από το 1945 μέχρι τον θάνατό του το 1947, ο Ντενίκιν έζησε στις Ηνωμένες Πολιτείες, στη Νέα Υόρκη. Στις 8 Αυγούστου 1947, σε ηλικία 74 ετών, απεβίωσε από καρδιακή προσβολή, ενώ έκανε διακοπές κοντά στο Ανν Άρμπορ του Μίσιγκαν.
Ο Στρατηγός Ντενίκιν τάφηκε με στρατιωτικές τιμές στο Ντιτρόιτ. Τα λείψανά του μεταφέρθηκαν αργότερα στο Κοιμητήριο του Αγίου Βλαδίμηρου στο Τζάκσον του Νιου Τζέρσεϊ. Η σύζυγός του Ξένια Βασίλεβνα Ντενίκινα (1892-1973), το γένος Τσίζ (Чиж), τάφηκε στο κοιμητήριο Saint Genevieve de Bois κοντά στο Παρίσι.
Στις 3 Οκτωβρίου 2005, σύμφωνα με την επιθυμία της κόρης του Μαρίνα Ντενίκινα και με την εξουσιοδότηση του Προέδρου Βλαντιμίρ Πούτιν της Ρωσίας, τα υπολείμματα του Στρατηγού Ντενίκιν μεταφέρθηκαν από τις Ηνωμένες Πολιτείες και τάφηκαν στο Μοναστήρι Ντονσκόι στη Μόσχα.
Η σημασία του ημερολογίου Ντενίκιν για την ερμηνεία των σχέσεων μεταξύ “Μεγάλης και Μικρής Ρωσίας”, αναφέρθηκε από τον Πούτιν κατά την επίσκεψή του στο Μοναστήρι Ντονσκόι, στις 24 Μαΐου 2009, όπου είπε: ''Κανείς δεν επιτρέπεται να παρεμβαίνει μεταξύ μας. Αυτό είναι δικαίωμα μόνο της Ρωσίας”.
Έργα του Ντενίκιν
Ο Ντενίκιν έγραψε αρκετά βιβλία, περιλαμβανομένων:
Εξωτερικοί σύνδεσμοι
Κατηγορία:Ρώσοι στρατιωτικοί Κατηγορία:Λευκό κίνημα
Headpointer
thumb|Headpointer Headpointer (Χεντπόιντερ) είναι ένα εργαλείο που το χρησιμοποιούν κάποια άτομα τα οποία δεν έχουν την δυνατότητα να χρησιμοποιήσουν τα χέρια τους (δηλαδή δεν μπορούν να τα ελεγξουν όπως θελουν π.χ. έχουν κάποια αστάθεια, σπαστικότητα κτλ).
Είναι ένα εργαλείο που εφαρμόζεται στο κεφάλι. Αποτελείται από ένα λεπτό, μακρύ σιδερό στη άκρη (που γέρνει κάπως προς τα κάτω) και μια κυρτή πλαστική κατασκευή στην οποία στηρίζεται.
Η κατασκευή έχει δυο λουράκια και με αυτά στηρίζεται στο κεφάλι. Εκ των οποίων το ένα το πιάνει από πάνω μέχρι κάτω κάθετα και το άλλο κυκλικά οριζόντια.
Βοηθάει κάποιον να εστιάσει και να πατήσει τα πλήκτρα ενός πληκτρολογίου για παράδειγμα ή την επιφάνεια μιας οθόνης αφής. Επίσης μπορεί να χρισιμοποιηθει μαζί με ένα μεταλλικό ή ξύλινο πλαίσιο πληκτρολόγιου με τρύπες στις θέσεις των πλήκτρων ώστε να μπορεί το άτομο να επιλέξει τα πλήκτρα χωρίς να τα μπερδεύει.
Από τη μεριά του χρήστη
Με αυτό το εργαλείο το άτομο μπορεί να εκφραστεί καλύτερα ή πιο ελευθέρα από ότι μπορούσε χωρίς αυτό. Ως προς τη χρήση του πρέπει το κεφάλι να έχει κάποια σταθερότητα, είναι παρά πολύ βασικό.
Ο χρήστης του μπορεί ευκολότερα να χειριστεί τον υπολογιστή ή κάτι αντίστοιχο εφ όσον τις περισσότερες φορές δεν έχει άλλο τρόπο να εκφραστεί και να επικοινωνήσει.
Κατηγορία:Ιατρική τεχνολογία Κατηγορία:Αλληλεπίδραση Ανθρώπου-Υπολογιστή Κατηγορία:Αναπηρία
Παναθήναια
thumb|right|350px|Δρομείς των Παναθηναίων, περ. 530 π.Χ.
Τα Παναθήναια ήταν αρχαία ελληνική γιορτή των Αθηνών αφιερωμένη στη θεά Αθηνά η οποία λάμβανε χώρα στην πόλη κάθε τέσσερα χρόνια από το 566 π.Χ. έως τον 3ο αιώνα μ.Χ. . Για τους πολίτες της Αθήνας ήταν το σημαντικότερο γεγονός του χρόνου, αλλά δε θεωρούνταν τόσο σημαντικό όσο αυτό των ολυμπιακών αγώνων. Χωριζόταν στα Μικρά και στα Μεγάλα Παναθήναια.
Η παράδοση της γιορτής
Η λέξη Παναθήναια σημαίνει «γιορτή για όλους τους Αθηναίους», δηλαδή για όλους τους κατοίκους της Αττικής. Στους αρχαιότερους χρόνους, οι κάτοικοι της Αθήνας, δηλαδή οι κάτοικοι της περιοχής γύρω από την Ακρόπολη γιόρταζαν τα «Αθήναια». Όταν ο Θησέας ένωσε τους δήμους της Αττικής και όρισε την Αθήνα ως πρωτεύουσα, η γιορτή αυτή επεκτάθηκε, έτσι ώστε να ταιριάζει στον τώρα μεγαλύτερο ρόλο της Αθήνας, και ονομάστηκε «Παναθήναια», δηλαδή για όλους τους κατοίκους της νεοσύστατης διοικητικής περιοχής.
Ο θεσμός των Αθήναιων χάνεται στην προϊστορία και αρχικά ήταν μηνιαία θυσία που γινόταν στα τέλη του κάθε μήνα προς τιμήν της Αθηνάς και του Εριχθόνιου που μετατράπηκε αργότερα σε τελετή με εορταστικό χαρακτήρα και γινόταν δύο φορές το χρόνο. Μία στα τέλη του Εκατομβαιώνα (τα Αθήναια) και μία στα τέλη του Πυανεψιώνα. Ο Ηρόδοτος αναφέρει ότι οι μικρές μηνιαίες θυσίες γίνονταν προς τιμή του φιδιού της Ακρόπολης, του Ερεχθέα. Μυθικός ιδρυτής των Αθήναιων ήταν σύμφωνα με την παράδοση ο Εριχθόνιος.
Στις αρχαιότερες πηγές η εορτή αναφέρεται με το όνομα «Παναθήναια» και «Παναθήναια τα μεγάλα», ενώ στους μεταχριστιανικούς αιώνες συνηθίζεται το όνομα «τα μεγάλα Παναθήναια». Μόνο πολύ λίγες αναφορές έχουμε και για «μικρά Παναθήναια». Ιδρυτής των μεγάλων Παναθηναίων είναι ο [Πεισίστρατος].
Εορτασμός
Τα Παναθήναια γιορτάζονταν λοιπόν κάθε χρόνο, ενώ κάθε τέσσερα χρόνια γίνονταν τα «Παναθήναια τα μεγάλα». Επειδή και οι ιέρειες του ναού της Αθηνάς ονομάζονταν έτσι, δηλαδή «πεντετερίδες», υποθέτουμε ότι η εκλογή τους ήταν μέρος της τελετής των μεγάλων Παναθηναίων.
Από επιγραφές που έχουν διασωθεί ξέρουμε ότι τα μεγάλα Παναθήναια γίνονταν κάθε τέσσερα χρόνια και συγκεκριμένα έχουμε αναφορές για τα έτη 410/9 π.Χ. (έτος του Γλαύκιπου, 346/5 π.Χ. (το έτος του Αρχία και 338/7 π.Χ. (έτος του Χαίροντα. Ακολουθούσαν λοιπόν την τετραετή περίοδο των Ολυμπιακών αγώνων και συγκεκριμένα γίνονταν το τρίτο έτος. μικρογραφία|397x397εσ|Η σκηνή του πέπλου από την πομπή των Παναθηναίων. Από την ανατολική ζωφόρο του Παρθενώνα. Βρετανικό Μουσείο, Λονδίνο. Λίγο πριν από την ανατολή του ηλίου γινόταν η «Πομπή των πέπλων».
Το πρώτο βραβείο τραγουδιού με συνοδεία κιθάρας ήταν ένα χρυσό στεφάνι με σχήμα φύλων δάφνης αξίας 1000 δραχμών που συνοδευόταν με αμοιβή 500 δραχμών σε μετρητά. Τα υπόλοιπα βραβεία ήταν αξίας 1200, 600, 400 και 300 δραχμών αντιστοίχως.
Τα δύο πρώτα βραβεία για τραγούδι με συνοδεία αυλού ήταν 300 και 100 δραχμές αντίστοιχα.
Το πρώτο βραβείο για μουσική κιθάρας (χωρίς τραγούδι) ήταν χρυσό στεφάνι αξίας 500 δρχ. και 300 δρχ. μετρητά. Το είδος και η αξία του δεύτερου βραβείου δεν διασώζεται. Το τρίτο βραβείο ήταν 100 δρχ. μετρητά.
Για μουσική αυλού (χωρίς τραγούδι) υπήρχαν επίσης δύο βραβεία. Το πρώτο ήταν ένα στεφάνι.
Είναι φανερό ότι στον διαγωνισμό τραγουδιού και μουσικής μεγαλύτερη σημασία δινόταν στο τραγούδι και την κιθάρα. Οι καλλιτέχνες που παρουσίαζαν την τέχνη τους ήταν σολίστες που παρουσίαζαν αποσπάσματα αποκλειστικά από τα έργα του Ομήρου, ενώ μια μοναδική εξαίρεση αποτελούσε το κομμάτι «Περσείς» του Χοιρίλου στο οποίο εξυμνείτο η νίκη των Αθηναίων κατά των Περσών. Άλλα κείμενα δεν επιτρέπονταν.
Εκτός από τον μουσικό διαγωνισμό γινόταν και μουσική «συναυλία», η οποία ήταν μουσική παράσταση χωρίς διαγωνισμό και στην οποία παίρναν μέρος δύο αυλιστές. Η συναυλία ήταν καινοτομία και ιδιαίτερο χαρακτηριστικό των Παναθηναίων.
Περί των γυμναστικών αγώνων έχουμε μια επιγραφή του 4ου αι. π.Χ. που αναφέρει τα αγωνίσματα και τα έπαθλα, τα οποία τα μετρούσαν σε αμφορείς ελαιόλαδου. Πρόκειται για τους αγώνες της νεολαίας. Μέχρι την εποχή του Πινδάρου η νεολαία αγωνίζονταν σε μία ομάδα, τους «παίδες». Αργότερα όμως χωρίστηκε στους νεαρότερους «παίδες» και τους μεγαλύτερους «αγένειους». Για τους ενήλικες δεν αναφέρει τίποτα η επιγραφή αυτή. Ίσως το τμήμα της επιγραφής που αναφερόταν στους ενήλικες να καταστράφηκε με την πάροδο των αιώνων.
Ως προς την αξία των επάθλων ξέρουμε από άλλες πηγές, ότι ένας αμφορέας λάδι κόστιζε 12 δραχμές. Το υψηλότερο βραβείο (60 αμφορείς) ισοδυναμούσε λοιπόν με 720 δρχ, το χαμηλότερο (6 αμφορείς) ισοδυναμούσε με 72 δραχμές της εποχής εκείνης. Εκτός αυτού, το λάδι προερχόταν από τα ιερά ελαιόδεντρα, και δεν ήταν στη διάθεση των κοινών ανθρώπων. Οι αμφορείς έφεραν την επιγραφή, για ποιο βραβείο είχαν απονεμηθεί, π.χ. «στάδιον ανδρών νίκη», δηλαδή στον νικητή του σταδίου ανδρών.
Μια άλλη επιγραφή του 2ου αι. π.Χ. αναφέρει τους αγώνες έτσι όπως γίνονταν τον 3ο και τον 2ο αι. π.Χ.
Οι δε ιππικοί αγώνες ήταν και τα αντίστοιχα βραβεία ήταν:
Οι αγώνες γυμναστικής διεξάγονταν μέχρι τα μέσα του 4ου αι. π.Χ. στις Εχελίδες, έναν δήμο της Αττικής κοντά στον Πειραιά. Τον 4ο αι. π.Χ. μεταφέρθηκαν στον Ιλισό, όπου την εποχή του Λυκούργου κτίστηκε ένα στάδιον με κερκίδες για τους θεατές.
Άλλοι, οι λεγόμενοι μικροί αγώνες διοργανώνονταν κάθε χρόνο και είχαν τελετουργικό χαρακτήρα. Αυτοί ήταν τα Πυρρίχια, τα ευάνδρια, ευόπλια και τα λάμπια.
Τα πυρρίχια έγιναν μέρος των Παναθηναίων από τον 6ο αι. π.Χ. Ήταν αφιερωμένα στην Αθηνά και την νίκη των Ολυμπίων Θεών ενάντια στους Τιτάνες και τους Γίγαντες. Στην τελετή αυτή χορευόταν ο πυρρίχιος χορός που συνοδευόταν από τους ήχους του αυλού που έπαιζε το τραγούδι «ενόπλιος νόμος».
Τα ευάνδρια και ευόπλια είχαν μεν πολεμική καταγωγή, ήταν όμως ένα είδος καλλιστείων στο οποίο έπαιρναν μέρος άνδρες με πολεμική στολή.
Τα λάμπια ήταν γυμναστικοί αγώνες με χρήση δαυλού προς τιμή του Εριχθόνιου και του μύθου της γέννησής του.
Μέρος των τελετών ήταν επίσης χορωδίες εφήβων και ανδρών που τραγουδούσαν το τραγούδι της Αθηνάς («Παλλάδα περσέπολιν κλήζω ...»)
Εορταστικό πρόγραμμα
Το εορταστικό πρόγραμμα των μεγάλων Παναθηναίων ήταν ως εξής:
Ενεπίγραφη στήλη για την καθιέρωση των Παναθηναίων
Ενεπίγραφη στήλη για την καθιέρωση των Παναθηναίων το 566 π.Χ. Το κείμενο της επιγραφής είναι χαραγμένο βουστροφηδόν και αναφέρεται επίσης στον αγώνα δρόμου που ήταν το αγώνισμα  των εορτών. Η επιγραφή εκτίθεται στο Επιγραφικό Μουσείο.
[ΤΟ]Ν ΔΡΟΜΟΝ [: ΕΠΟΙΕΣΑΝ : ? ΗΙΕΡΟΠ]-[ΟΙΟΙ : ? ΚΡ]ΑΤΕΣ [: ? ΘΡΑΣ]ΥΚΛΕΣ : Α[Ρ]ΙΣ-ΤΟΔΙQΟΣ : ΒΡ[ΥΣΟΝ : ] ΑΝΤΕ[ΝΟΡ ? ][ΗΟΙ ΤΟΝ] ΑΓΟ[ΝΑ ΘΕΣ]ΑΝ ΠΡΟΤΟ[Ι] ΓΛ-ΑΥ[Q]ΟΠΙΔΙ : QOΡ[EI] - Τον αγώνα δρόμου οργάνωσαν οι ιεροποιοί Κράτης, Θρασυκλής, Αριστόδικος, Βρύσων, Αντήνωρ, οι οποίοι πρώτοι θέσπισαν τον αγώνα αυτόν προς τιμήν της γλαυκόπιδος κόρης
Από την αρχαία ελληνική γραμματεία
Παυσανίας, Ελλάδος περιήγησις, Α 27,3: παρθένοι δύο τοῦ ναοῦ τῆς Πολιάδος οἰκοῦσιν οὐ πόῤῥω, καλοῦσι δὲ Ἀθηναῖοι σφᾶς ἀῤῥηφόρους• αὗται χρόνον μέν τινα δίαιταν ἔχουσι παρὰ τῇ θεῷ, παραγενομένης δὲ τῆς ἑορτῆς δρῶσιν ἐν νυκτὶ τοιάδε. ἀναθεῖσαί σφισιν ἐπὶ τὰς κεφαλὰς ἃ ἡ τῆς Ἀθηνᾶς ἱέρεια δίδωσι φέρειν, οὔτε ἡ διδοῦσα ὁποῖόν τι δίδωσιν εἰδυῖα οὔτε ταῖς φερούσαις ἐπισταμέναις—ἔστι δὲ περίβολος ἐν τῇ πόλει τῆς καλουμένης ἐν Κήποις Ἀφροδίτης οὐ πόῤῥω καὶ δι᾽ αὐτοῦ κάθοδος ὑπόγαιος αὐτομάτη—, ταύτῃ κατίασιν αἱ παρθένοι. κάτω μὲν δὴ τὰ φερόμενα λείπουσιν, λαβοῦσαι δὲ ἄλλο τι κομίζουσιν ἐγκεκαλυμμένον• καὶ τὰς μὲν ἀφιᾶσιν ἤδη τὸ ἐντεῦθεν, ἑτέρας δὲ ἐς τὴν ἀκρόπολιν παρθένους ἄγουσιν ἀντ᾽ αὐτῶν.' Κοντά στον ναό της Πολιάδας κατοικούν δύο παρθένες, που οι Αθηναίοι τις λένε αρρηφόρες. Αυτές ζουν για ένα διάστημα κοντά στη θεά. Όταν έρχεται η μέρα της γιορτής, τη νύχτα κάνουν τα εξής: τοποθετούν και μεταφέρουν πάνω στο κεφάλι τους όσα τους δίνει η ιέρεια της Αθηνάς, χωρίς να ξέρει ούτε αυτή τι τους έδωσε ούτε αυτές τι μεταφέρουν. Κοντά υπάρχει μέσα στην π όλη περίβολος της λεγόμενης Αφροδίτης των Κήπων και προς τα εκεί φυσικό υπόγειο πέρασμα, απ' όπου κατεβαίνουν οι παρθένες. Αποθέτουν εκεί κάτω αυτά που μετέφεραν, για να πάρουν κάτι άλλο που μεταφέρουν καλυμμένο. Κι αυτές τις αφήνουν πλέον ελεύθερες και στη θέση τους στην ακρόπολη οδηγούν άλλες. Ἀριστοτέλης - Αθηναίων Πολιτεία -60 -01: Τὰ μὲν οὖν περὶ τοὺς θʹ ἄρχοντας τοῦτον ἔχει τὸν τρόπον. κληροῦσι δὲ καὶ <ἀθλοθέτας> δέκα ἄνδρας, ἕνα τῆς φυλῆς ἑκάστης. οὗτοι δὲ δοκιμασθέντες ἄρχουσι τέτταρα ἔτη, καὶ διοικοῦσι τήντε πομπὴν τῶν Παναθηναίων καὶ τὸν ἀγῶνα τῆς μουσικῆς καὶ τὸν γυμνικὸν ἀγῶνα καὶ τὴν ἱπποδρομίαν, καὶ τὸν πέπλον ποιοῦνται, καὶ τοὺς ἀμφορεῖς ποιοῦνται μετὰ τῆς βουλῆς, καὶ τὸἔλαιον τοῖς ἀθληταῖς ἀποδιδόασι Δέκα άνδρες ορίζονται με κλήρο ως αθλοθέτες, ένας από κάθε φυλή. Αφού περάσουν από την εξέταση αναλαμβάνουν για τέσσερα χρόνια. και διοικούν την πομπή της εορτής των Παναθηναίων και τον αγώνα της μουσικής και τα γυμνικά αγωνίσματα και την ιπποδρόμια, και φροντίζουν για την κατασκευή του πέπλου της Αθηνάς και μετά της βουλης φροντίζουν για την κατασκευή των ειδικών αμφορέων και το έλαιο παραδίδουν στους αθλητές. Απολλόδωρος (ψεύδo) -Βιβλιοθήκη Γ'. 14,6
Γαλλικός φεμινισμός
Ο Γαλλικός φεμινισμός, συγκρινόμενος με τον Αγγλόφωνο φεμινισμό, διακρίνεται από μία προσέγγιση που είναι ταυτόχρονα περισσότερο φιλοσοφική και περισσότερο λογοτεχνική. Τα κείμενά του είναι διαχυτικά, μεταφορικά και θεμελιωδώς πλούσια, παρά πραγματικά. Δεν ενδιαφέρονται για πραγματισμό, άμεσο πολιτικό δόγμα, ή για έναν “υλισμό” που δεν ανήκει στο σώμα.
Στους συγγραφείς που συνδέθηκαν περισσότερο με τον “Γαλλικό φεμινισμό” συμπεριλαμβάνονται οι:
Η Σιμόν ντε Μποβουάρ είναι ένας καθαρός προάγγελος του Γαλλικού φεμινισμού, όπως και η Μαργκερίτ Ντυράς.
Εξωτερικοί σύνδεσμοι
Κατηγορία:Φεμινισμός στη Γαλλία Κατηγορία:Φεμινισμός δευτέρου κύματος
Κίκα Έδγαρ
Η Κίκα Έδγαρ (Kika Edgar) ισπανική προφορά ΔΦΑ : [ˈkika ˈeðɣar], γεννημένη στις 9 Ιανουαρίου 1977 στο Ταμπίκο, Ταμαουλίπας, είναι μεξικανή ηθοποιός και τραγουδίστρια.
Ξεκινώντας την καριέρα της στο θέατρο και στα μιούζικαλς, έχει γίνει διάσημη στο Μεξικό, πρωταγωνιστώντας στις τηλενουβέλες όπως Amor Real και Contra Viento y Marea. Δεν ήταν μέχρι το 2006 όταν άρχισε την καριέρα της στο τραγούδι με τη βοήθεια της φήμης που απέκτησε από το τραγούδι της στο ριάλιτι σόου Cantando por un Sueño. Από τότε, η Κίκα έχει κυκλοφορήσει πέντε σόλο άλμπουμ, και να αναφέρεται ως La Nueva Gran Intérprete de México «Η Νέα Μεγάλη Ερμηνεύτρια του Μεξικού».
Η Έδγαρ άρχισε την καριέρα της από τη μελέτη της υποκριτικής και του τραγουδιού στο Centro de Educación Artística de Televisa (CEA- Κέντρο της Καλλιτεχνικής Εκπαίδευσης). Ειδικεύτηκε στο χορό μπαλέτου, δεδομένου ότι φιλοδοξούσε να γίνει επαγγελματίας καλλιτέχνης.
Το 2013 παντρεύτηκε με τον Jorge Corrales, μέλος του συγκροτήματος Playa Limbo. Έχει μια κορη από προηγούμενη σχέση της.
Εξωτερικοί σύνδεσμοι
Κατηγορία:Μεξικανοί τραγουδιστές Κατηγορία:Μεξικανές ηθοποιοί τηλεόρασης
Νεόφυτος Λάρκου
Ο Νεόφυτος Λάρκου είναι πρώην διεθνής Κύπριος ποδοσφαιριστής και νυν προπονητής ποδοσφαίρου.
Καριέρα
Ξεκίνησε την καριέρα του ως ποδοσφαιριστής από τον Πεζοπορικό το 1987. Το 1994 ο Πεζοπορικός ενοποιήθηκε με την Ε.Π.Α. Λάρνακας, δημιουργώντας την ΑΕΚ Λάρνακας στην οποία ο ποδοσφαιριστής συνέχισε την καριέρα του μέχρι το 2001 που αποσύρθηκε.
Διεθνής καριέρα
Ο Νεόφυτος Λάρκου έχει 41 εμφανίσεις με την Εθνική Κύπρου, έχοντας πετύχει 2 γκολ. Από την 1η Φεβρουαρίου 2010 έως τον Απρίλιο του 2011, ως προπονητής πλέον, προσλήφθηκε από την Κυπριακή Ομοσπονδία Ποδοσφαίρου σαν βοηθός προπονητής του Άγγελου Αναστασιάδη στην Εθνική Κύπρου.
Προπονητική καριέρα
Ξεκίνησε την προπονητική του καριέρα το 2003 από τον ΑΣΙΛ Λύσης, ο οποίος αγωνιζόταν στη Β΄ κατηγορία. Την περίοδο 2003-2004 διεκδίκησε την άνοδο στην Α΄ κατηγορία, αλλά τερμάτισε στην 4η θέση (προβιβάζονταν οι 3 πρώτοι). Απεχώρησε στο τέλος της περιόδου. Το 2007 επαναπροσελήφθη από τον ΑΣΙΛ, ο οποίος συμμετείχε στο πρωτάθλημα Β΄ κατηγορίας 2007-08.
Το 2004 ανέλαβε υπηρεσιακός προπονητής στην ΑΕΚ Λάρνακας (από την 9η μέχρι τη 12η αγωνιστική), μετά τη λύση της συνεργασίας με τον Ανδρέα Μουσκάλλη. Όπως έχει προαναφερθεί, την περίοδο 2010-2011 ήταν βοηθός του Άγγελου Αναστασιάδη στην Εθνική Κύπρου.
Τον Ιανουάριο του 2014 ανέλαβε τη Νέα Σαλαμίνα μετά την παραίτηση του Δημήτρη Καλαϊτζίδη, για το υπόλοιπο του πρωταθλήματος Α΄ κατηγορίας 2013-2014. Μετά από μια πετυχημένη πορεία, το συμβόλαιο του ανανεώθηκε και για την επόμενη ποδοσφαιρική περίοδο. Ωστόσο, παρόλο το θετικό ξεκίνημα την περίοδο 2014-2015, συνεχόμενες ήττες οδήγησαν στην αποδέσμευση του.
Εξωτερικοί σύνδεσμοι
Κατηγορία:Ποδοσφαιριστές Πεζοπορικού Λάρνακας Κατηγορία:Προπονητές ποδοσφαίρου ΑΣΙΛ Λύσης Κατηγορία:Προπονητές ποδοσφαίρου ΑΕΚ Λάρνακας Κατηγορία:Προπονητές ποδοσφαίρου Αλκής Λάρνακας Κατηγορία:Προπονητές ποδοσφαίρου Νέας Σαλαμίνας Κατηγορία:Προπονητές ποδοσφαίρου Ανόρθωσης
Φεμινισμός φύλου
Ο φεμινισμός φύλου (Gender feminism) είναι μια φράση που επινοήθηκε από την Christina Hoff Sommers στο βιβλίο της “Ποιος Έκλεψε τον Φεμινισμό” (Who Stole Feminism) (Simon & Schuster, 1994) για να κριτικάρει την δεσπόζουσα τάση στο σύγχρονο φεμινιστικό κίνημα, το οποίο αισθάνθηκε πως ήταν αδικαιολόγητα γυναικοκεντρικό. Αντιπαρέβαλε τον όρο αυτό με τον “αμερόληπτο φεμινισμό”.
Κατηγορία:Φεμινισμός τρίτου κύματος
Εικασία του Κόλατζ
Η εικασία συνοψίζεται ως εξής. Πάρτε οποιοδήποτε θετικό ακέραιο n. Αν ο n είναι άρτιος, διαιρέστε τον δια το 2, για να πάρετε το n/2. Εάν ο n είναι περιττός, πολλαπλασιάστε τον επί 3 και προσθέστε 1 για να πάρετε το 3n+1. Επαναλάβετε τη διαδικασία (η οποία έχει χαρακτηριστεί ως "Μισό Ή Τριπλό Συν Ένα", αγγλικά "Half Or Triple Plus One, HOTPO ) επ' αόριστον. Κατά την εικασία, από όποιο αριθμό κι αν ξεκινήσετε, θα καταλήξετε πάντα στο ένα.
Ο Πωλ Έρντος δήλωσε σχετικά με την εικασία του Κόλατζ: "Τα μαθηματικά μπορεί να μην είναι έτοιμα για τέτοια προβλήματα." Επίσης, πρόσφερε $500 για την λύση του.
Διατύπωση προβλήματος
δεξιά|μικρογραφία|311x311εσ|Αριθμοί από το 1 έως το 9999 και ο αντίστοιχος συνολικός χρόνος τερματισμού τους class=cx-highlight|μικρογραφία|300x300εσ|Ιστόγραμμα των συνολικών χρόνων τερματισμού για τους αριθμούς 1 έως 100 εκατομμύρια. Ο συνολικός χρόνος τερματισμού είναι στον άξονα των x, η συχνότητα στον άξονα y. Σημειώστε ότι για όλους τους θετικούς ακέραιους το ιστόγραμμα θα είναι μια εντελώς διαφορετική, εκθετικά αυξανόμενη ακολουθία (δείτε [[#Αντίστροφη).]] δεξιά|μικρογραφία|300x300εσ|Διάστημα επανάληψης για εισόδους από το 2 έως 10 εκατομμύρια
Ας εξετάσουμε την ακόλουθη λειτουργία για έναν αυθαίρετο θετικό αριθμό:
Mαθηματικά, η συνάρτηση ορίζεται ως εξής:
Ξεκινώντας από οποιονδήποτε θετικό ακέραιο n, με επαναληπτική εφαρμογή αυτής της συνάρτησης, σχηματίζεται μια ακολουθία αριθμών χρησιμοποιώντας το αποτέλεσμα του κάθε βήματος ως είσοδο για το επόμενο βήμα:
Η εικασία του Κόλατζ λέει ότι αυτή η ακολουθία θα τελικά καταλήξει στο ένα, ανεξάρτητα από το ποιος θετικός ακέραιος επιλέχθηκε αρχικά.
Για να είναι η εικασία ψευδής, πρέπει να βρεθεί κάποιος αριθμός εκκίνησης που θα οδηγεί σε ακολουθία που δεν περιέχει το 1. Μια τέτοια ακολουθία θα μπορούσε να περιέχει έναν επαναλαμβανόμενο κύκλο που δεν περιλαμβάνει το 1, ή θα μπορούσε να ανεβαίνει σε όλο και μεγαλύτερες τιμές δίχως όριο. Τέτοια ακολουθία δεν έχει βρεθεί.
Παραδείγματα
Ξεκινώντας με n = 6, προκύπτει η ακολουθία 6, 3, 10, 5, 16, 8, 4, 2, 1.
Το n  = 19, παίρνει περισσότερο χρόνο για να φτάσει στο 1: 19, 58, 29, 88, 44, 22, 11, 34, 17, 52, 26, 13, 40, 20, 10, 5, 16, 8, 4, 2, 1.
Η ακολουθία για n = 27 που καταγράφεται παρακάτω, χρειάζεται 111 βήματα (41 βήματα με περιττό αριθμό) και αναρριχάται ως το 9232 πριν κατηφορίσει στο 1.
500px|center|Απεικόνιση της ακολουθίας με n=27. Στον άξονα των τετμημένων το βήμα και στον άξονα των τεταγμένων οι τιμές της ακολουθίας.
Αριθμοί με χρόνο τερματισμού μεγαλύτερο από οποιαδήποτε μικρότερη τιμή εκκίνησης σχηματίζουν μια αλληλουχία που αρχίζει με
Ο αριθμός των βημάτων που χρειάζεται το n για να φτάσει το 1 είναι
Ο αρχικός αριθμός με τον μεγαλύτερο χρόνο τερματισμού μέχρι το 100 εκατομμύρια είναι ο 63.728.127, για τον οποίο η ακολουθία έχει 949 βήματα. Από τους αρχικούς αριθμούς μέχρι το 1 δισεκατομμύριο, ο 670.617.279 χρειάζεται 986 βήματα. Αντίστοιχα, μέχρι τα 10 δισεκατομμύρια, ο 9.780.657.631 έχει τη μεγαλύτερη ακολουθία με 1.132 βήματα.
Οι δυνάμεις με βάση το δύο συγκλίνουν γρήγορα γιατί το 2n υποδιπλασιάζεται σε n φορές και φτάνει στο 1, χωρίς ποτέ να αυξάνεται. Οι αριθμοί Μερσέν Mn χρειάζεται να αυξηθούν n φορές και συνήθως χρειάζονται περισσότερα βήματα για να φτάσουν το 1.
Κύκλοι
Κάθε αντιπαράδειγμα στην εικασία Κόλατζ θα έπρεπε να αποτελείται είτε από μία άπειρη αποκλίνουσα τροχιά ή ένα κύκλο διαφορετικό από τον τετριμμένο (4, 2, 1). Έτσι αν κάποιος μπορούσε να αποδείξει ότι αυτά τα είδη αντιπαραδειγμάτων είναι αδύνατο να υπάρχουν, τότε όλοι οι θετικοί ακέραιοι θα είχαν τροχιά που θα έφτανε στον τετριμμένο κύκλο. Ένα τέτοιο ισχυρό αποτέλεσμα δεν έχει αποδειχτεί, ωστόσο ορισμένοι τύποι κύκλων έχουν αποκλειστεί.
Ο τύπος ενός κύκλου μπορεί να οριστεί χρησιμοποιώντας τον "συντομευμένο" ορισμό της συνάρτησης Κόλατζ,  για περιττά n καιf(n)=n/2 για άρτια n. Ένας κύκλος είναι μια ακολουθία  όπουf(a_0)=a_1, f(a_1)=a_2 και ούτω καθεξής, μέχριf(a_q)=a_0 σε κλειστό βρόχο. Σύμφωνα με αυτό τον ορισμό, ο μόνος γνωστός κύκλος είναι ο τετριμμένος (1, 2). Αν και το 4 είναι μέρος του τετριμμένου κύκλου για την αρχική συνάρτηση Κόλατζ, δεν ανήκει στον κύκλο της "συντομευμένης" συνάρτησης (1, 2).
Ένας k-κύκλος είναι ένας κύκλος που μπορεί να χωριστεί σε 2k συνεχόμενες υποακολουθίες: k αύξουσες ακολουθίες περιττών αριθμών εναλλασσόμενες με k φθίνουσες ακολουθίες άρτιων αριθμών. Για παράδειγμα, εάν ο κύκλος αποτελείται από μια μοναδική αύξουσα ακολουθία περιττών αριθμών ακολουθούμενη από μία φθίνουσα ακολουθία άρτιων αριθμών, ονομάζεται 1-κύκλος.
Ο Steiner (1977) απέδειξε ότι δεν υπάρχει 1-κύκλος, εκτός από τον τετριμμένο (1, 2). Ο Simons (2004) χρησιμοποίησε την μέθοδο του Steiner για να αποδείξει ότι δεν υπάρχει 2-κύκλος. Οι Simons & de Weger (2003) επέκτειναν αυτήν την απόδειξη φτάνοντας μέχρι τους 68-κύκλους: δεν υπάρχει k-κύκλος με k = 68. Πέραν του 68, η μέθοδος αυτή δίνει άνω φράγματα για τα στοιχεία σε ένα τέτοιο κύκλο: για παράδειγμα, αν υπάρχει 75-κύκλος, τότε τουλάχιστον ένα στοιχείο του κύκλου είναι μικρότερο από 2385×250. Όσο συνεχίζουν εξαντλητικές αναζητήσεις με υπολογιστές, τόσο αποκλείεται η ύπαρξη όλο και μεγαλύτερων κύκλων. Διαισθητικά, το επιχείρημα πάει ως εξής: δεν χρειάζεται να ψάχνουμε για κύκλους που έχουν το πολύ 68 τροχιές, όπου κάθε τροχιά αποτελείται από συνεχόμενα ανεβάσματα ακολουθούμενα από συνεχόμενα κατεβάσματα. Δείτε παρακάτω για μια ιδέα για το πώς θα μπορούσε κανείς να βρει άνω φράγμα για τα στοιχεία ενός κύκλου.
Υποστηρικτικά επιχειρήματα
Αν και η εικασία Κόλατζ δεν έχει αποδειχθεί τυπικά, οι περισσότεροι μαθηματικοί που ασχολήθηκαν με το πρόβλημα πιστεύουν ότι η εικασία ισχύει, επειδή πειραματικές αποδείξεις και ευρεστικά επιχειρήματα την υποστηρίζουν.
Πειραματικές αποδείξεις
Η εικασία έχει ελεγχθεί από τον υπολογιστή για όλες τις τιμές έως 268. Όλες οι αρχικές τιμές που έχουν δοκιμαστεί μέχρι σήμερα καταλήγουν στην επανάληψη του κύκλου (4, 2, 1), που έχει μόνο τρεις όρους. Από αυτό το κάτω φράγμα για την τιμή εκκίνησης, έχει βρεθεί κατώτερο όριο για τον αριθμό των όρων επαναλαμβανόμενων κύκλων, εκτός του (4, 2, 1). Όταν ανακαλύφθηκε αυτή η σχέση το 1981, ο τύπος έδωσε κάτω φράγμα με 35.400 όρους.
Η απόδειξη που έδωσε ο υπολογιστής δεν είναι 'κανονική' απόδειξη ότι η εικασία Κόλατζ είναι αληθινή. Όπως φαίνεται σε διάφορες περιπτώσεις, όπως η εικασία Pólya, η εικασία Μέρτενς και ο αριθμός Skewes, μερικές φορές τα αντιπαραδείγματα για μια εικασία εντοπίζονται σε πολύ μεγάλους αριθμούς.
Ένα πιθανοτικό ευρεστικό επιχείρημα
Αν κάποιος πάρει μόνο τους περιττούς αριθμούς με τη σειρά που παράγονται από την διαδικασία  του Κόλατζ, τότε κάθε περιττός αριθμός είναι, κατά μέσο όρο, μεγαλύτερος κατά τα 3/4 του προηγούμενου. (Για την ακρίβεια, ο γεωμετρικός μέσος των λόγων των αποτελεσμάτων είναι 3/4.) Αυτό παράγει ένα ευρεστικό επιχείρημα ότι κάθε ακολουθία χαλαζιού θα πρέπει να φθίνει μακροπρόθεσμα, αν και αυτό δεν είναι απόδειξη για όλους τους κύκλους, παρά μόνον κατά της απόκλισης. Το επιχείρημα αυτό δεν είναι απόδειξη, επειδή υποθέτει ότι οι ακολουθίες χαλαζιού συναρμολογούνται από πιθανοτικά ασυσχέτιστα γεγονότα. (Ωστόσο, καθιερώνει αυστηρά ότι η 2-αδική επέκταση της συνάρτησης Κόλατζ  έχει δύο βήματα διαίρεσης για κάθε βήμα πολλαπλασιασμού για σχεδόν όλες τις 2-αδικές τιμές εκκίνησης.)
Αλλά ακόμη κι αν το πιθανοτικό επιχείρημα ήταν αυστηρό, αυτό πάλι θα συνεπαγόταν ότι η εικασία είναι σχεδόν σίγουρα αληθής για κάθε δεδομένο ακέραιο, που δεν συνεπάγεται απαραίτητα ότι είναι αληθής για όλους τους ακεραίους.
Αυστηρά όρια
Αν και δεν γνωρίζουμε υπό την αυστηρή έννοια ότι όλοι οι θετικοί αριθμοί καταλήγουν στο 1 με την ακολουθία Κόλατζ, είναι γνωστό ότι πολλοί αριθμοί φτάνουν. Ειδικότερα, οι Krasikov και Lagarias έδειξαν ότι το πλήθος των ακεραίων στο διάστημα [1, x] που τελικά φτάνουν στο ένα είναι τουλάχιστον ανάλογο με το x0.84.
Αντίστροφη
Έτσι, αντί να αποδείξουμε ότι όλοι οι θετικοί ακέραιοι καταλήγουν τελικά στο 1, μπορούμε να προσπαθήσουμε να αποδείξουμε ότι το 1 οδηγεί σε όλους τους θετικούς ακεραίους. Για κάθε ακέραιο n, αν και μόνον αν (ανν). Ισοδύναμα, ανν. Σύμφωνα με την εικασία, αυτή η αντίστροφη σχέση σχηματίζει ένα δέντρο αν εξαιρέσουμε τον βρόχο 1-2-4 (τον αντίστροφο του κύκλου (4, 2, 1) της αρχικής συνάρτησης f όπως ορίζεται στην ενότητα Διατύπωση του προβλήματος αυτού του άρθρου).
Για κάθε ακέραιο n, ανν. Ισοδύναμα, ανν. Σύμφωνα με την εικασία, αυτή η αντίστροφη σχέση σχηματίζει ένα δέντρο, αν εξαιρέσουμε τον βρόχο 1-2 (τον αντίστροφο του κύκλου (2, 1) της "συντομευμένης" συνάρτησης).
Αφηρημένη μηχανή που υπολογίζει με βάση το δύο
Επαναλαμβανόμενες εφαρμογές της συνάρτησης Κόλατζ μπορούν να αναπαρασταθούν ως μια αφηρημένη μηχανή που χειρίζεται συμβολοσειρές από δυαδικά ψηφία. Η μηχανή θα εκτελεί τα ακόλουθα τρία βήματα σε κάθε περιττό αριθμό, μέχρι να απομείνει το '1':
Αυτή η συνταγή ισοδυναμεί με τον υπολογισμό της ακολουθίας χαλαζιού στο δυαδικό σύστημα αρίθμησης.
Ακολουθία ισοτιμίας
Για αυτή την ενότητα, θεωρήστε τη συνάρτηση Κόλατζ στην ελαφρώς τροποποιημένη της μορφή Αυτό μπορεί να γίνει, διότι όταν το n είναι περιττό, το 3n + 1 είναι πάντα άρτιο.
Αν P(...) είναι η ισοτιμία του αριθμού, δηλαδή P(2n) = 0 και P(2n + 1) = 1, τότε μπορούμε να ορίσουμε την ακολουθία ισοτιμίας χαλαζιού (ή διάνυσμα ισοτιμίας) για έναν αριθμό n ως pi = P(ai), όπου a0 = n, και ένα ai+1 = f(ai).
Το ποια λειτουργία εκτελείται, (3n+1)/2 ή n/2, εξαρτάται από την ισοτιμία. Η ακολουθία ισοτιμίας είναι η ίδια με την αλληλουχία των λειτουργιών.
Χρησιμοποιώντας αυτή τη μορφή για το f(n), μπορεί να αποδειχθεί ότι οι ακολουθίες ισοτιμίας για δύο αριθμούς m και n θα συμφωνούν στους πρώτους k όρους, αν και μόνον αν m και n είναι ισοδύναμα κατά modulo 2k. Αυτό συνεπάγεται ότι κάθε αριθμός είναι προσδιορίζεται μονοσήμαντα από την  ακολουθία ισοτιμίας του και  επιπλέον, ότι αν υπάρχουν πολλαπλοί κύκλοι στην ακολουθία χαλαζιού, τότε οι αντίστοιχοι κύκλοι ισοτιμίας πρέπει να είναι διαφορετικοί.
Εφαρμόζοντας την  συνάρτηση f για k φορές στον αριθμό a·2k+b θα δώσει το αποτέλεσμα  a·3c + d, όπου d είναι το αποτέλεσμα της εφαρμογής της συνάρτησης f για k φορές στο b και το c είναι πόσοι περιττοί αριθμοί προέκυψαν κατά τη διαδικασία.
Σύστημα ετικετών
Για την συνάρτηση Κόλατζ με τον τύπο
οι ακολουθία χαλαζιού μπορεί να υπολογιστεί από το εξαιρετικά απλό σύστημα 2-ετικετών με κανόνες παραγωγής a→ bc, b → a, c → aaa. Σε αυτό το σύστημα, ο θετικός ακέραιος n αντιπροσωπεύεται από μια σειρά από n a και η επανάληψη της λειτουργίας ετικέτας τερματίζεται σε οποιαδήποτε λέξη μήκους λιγότερου από 2 (προσαρμοσμένο από το De Mol.)
Η εικασία Κόλατζ ισοδύναμεί με τη δήλωση ότι αυτό το σύστημα ετικετών με μια αυθαίρετη πεπερασμένη συμβολοσειρά από a, όπως η αρχική λέξη, τελικά σταματά.
Επανάληψη σε όλους τους ακέραιους
Μια προφανής επέκταση περιλαμβάνει όλους τους  ακέραιους, όχι μόνο τους θετικούς. Αφήνοντας στην άκρη τον τετριμμένο κύκλο 0 → 0, υπάρχουν συνολικά 4 γνωστοί μη-τετριμμένοι κύκλοι, στους οποίους καταλήγουν όλοι οι μη μηδενικοί ακέραιοι με την επαναληπτική εφαρμογή της f. Οι κύκλοι αυτοί παρατίθενται, ξεκινώντας με το γνωστό κύκλο για θετικά n.
Περιττές τιμές μαρκάρονται με έμφαση. Κάθε κύκλος παρουσιάζεται ξεκινώντας με το μέλος που έχει την μικρότερη απόλυτη τιμή (είναι πάντα περιττό).
Η γενικευμένη εικασία Κόλατζ είναι ο ισχυρισμός ότι κάθε ακέραιος, με την επαναληπτική εφαρμογή της f, τελικά πέφτει σε έναν από τους τέσσερις μη-τετριμμένους κύκλους παραπάνω, ή είναι ο τετριμμένος κύκλος 0 → 0.
Επανάληψη με περιττούς παρονομαστές ή 2-αδικούς ακέραιους
Η ακολουθία Κόλατζ  μπορεί να επεκταθεί σε (θετικούς ή αρνητικούς) ρητούς αριθμούς που έχουν περιττούς παρονομαστές όταν γραφτούν ως ανάγωγα κλάσματα. Ο αριθμός θεωρείται περιττός ή άρτιος ανάλογα με το αν το αριθμητής του κλάσματος είναι περιττός ή άρτιος. Σχετική είναι και η επέκταση της ακολουθίας Κόλατζ στο δακτύλιο των 2-αδικών ακεραίων, που περιέχει το δακτύλιο των ρητών με περιττούς παρονομαστές ως υπο-δακτύλιο.
Οι ακολουθίες ισοτιμίας όπως ορίστηκαν παραπάνω, δεν είναι πλέον μοναδικές στους ρητούς. Ωστόσο, μπορεί να αποδειχθεί ότι κάθε πιθανός κύκλος ισοτιμίας είναι η ακολουθία ισοτιμίας για ακριβώς ένα κλάσμα: αν ένας κύκλος έχει μήκος n και περιλαμβάνει περιττούς αριθμούς ακριβώς m φορές στις θέσεις k0, ..., km-1, τότε το μοναδικό κλάσμα που παράγει αυτό τον κύκλο ισοτιμίας είναι
Για παράδειγμα, ο κύκλος ισοτιμίας (1 0 1 1 0 0 1) έχει μήκος 7 και έχει 4 περιττούς αριθμούς στις θέσεις 0, 2, 3, και 6. Το μοναδικό κλάσμα που δημιουργεί αυτόν τον κύκλο ισοτιμίας
ενώ ο πλήρης κύκλος είναι: 151/47 → 250/47 → 125/47 → 211/47 → 340/47 → 170/47 → 85/47 → 151/47
Αν και οι κυκλικές μεταθέσεις της αρχικής ακολουθίας ισοτιμιών είναι μοναδικά κλάσματα, ο κύκλος δεν είναι μοναδικός, καθώς κάθε κλάσμα της μετάθεσης αποτελεί τον επόμενο αριθμό του κυκλικού βρόχου:
Επίσης, για μοναδικότητα, η ακολουθία ισοτιμίας θα πρέπει να είναι "πρώτη", δηλαδή, μη κατατμήσιμη σε πανομοιότυπες υπο-ακολουθίες. Για παράδειγμα, η ακολουθία ισοτιμίας (1 1 0 0 1 1 0 0) μπορεί να χωριστεί σε δύο πανομοιότυπες υπο-ακολουθίες (1 1 0 0)(1 1 0 0). Υπολογίζοντας το κλάσμα της 8-ψήφιας  ακολουθίας έχουμε Αλλά όταν απλοποιηθεί στο ανάγωγο κλάσμα {5/7}, συμπίπτει με το κλάσμα της 4-ψήφιας υπο-ακολουθίας Και αυτό γιατί η 8-ψήφια ακολουθία ισοτιμίας στην πραγματικότητα αντιπροσωπεύει τα δύο κυκλώματα του βρόχου που ορίζεται από την 4-ψήφια ακολουθία ισοτιμίας.